Title: Fjæs
Description: Fotograf Kennet Islandi Havgaard er ekspert i at fotografere mennesker. Det har han gjort i hele sin karriere, hvor han blandt andre har haft en lang række skuespillere, musikere, kunstnere, politikere, sportsfolk og andre kendte foran sit kamera. Men i hans hænder bliver fotografier af mennesker til langt mere end blot registreringer af smilende personer - de bliver til fortællinger. Hans tilgang er, at billedet skal ville modtageren noget. Vi skal ganske enkelt kunne mærke, at den fotograferede er til stede. Det er det, han stræber efter og har haft succes med i sin snart 40 år lange karriere, og hvis det bliver lidt skørt og har et strejf af humor, gør det absolut ikke noget. Det nærvær gør i sig selv billederne til små kunstværker, der kalder på modtagerens opmærksomhed og fortæller en historie. I bogen 'Fjæs', der er efterfølgeren til 'Surface' fra 2007, har han samlet en række af pletskuddene fra de seneste 15 år. Bogen er på 200 sider og har forord af Kristian Ditlev Jensen.
Subjects: Portrait photography
People: Kennet Islandi Havgaard